8.2.2023
EL
Επίσημη Εφημερίδα της Ευρωπαϊκής Ένωσης
L 38/71
Προσάρτημα I Τομείς ανανεώσιμων πηγών ενέργειας Οι ακόλουθοι τομείς ανανεώσιμων πηγών ενέργειας είναι επιλέξιμοι για τους χρηματοδοτικούς όρους και προϋποθέσεις που καθορίζονται στην παρούσα τομεακή συμφωνία, εφόσον τα αποτελέσματά τους αντιμετωπίζονται σύμφωνα με τη σύσταση του Συμβουλίου του 2012 για τις κοινές προσεγγίσεις των εξαγωγικών πιστώσεων που τυγχάνουν δημόσιας στήριξης και για τη δέουσα επιμέλεια σε περιβαλλοντικό και κοινωνικό επίπεδο (1) (όπως τροποποιήθηκε ακολούθως από τα μέλη της ομάδας εργασίας του ΟΟΣΑ για τις εξαγωγικές πιστώσεις και την πιστωτική εγγύηση και εγκρίθηκε από το Συμβούλιο του ΟΟΣΑ): α) αιολική ενέργεια (2)· β) γεωθερμική ενέργεια· γ) ενέργεια από παλίρροιες και παλιρροϊκά ρεύματα· δ) ενέργεια των κυμάτων· ε) οσμωτική ενέργεια· στ) ηλιακή φωτοβολταϊκή ενέργεια· ζ) ηλιακή θερμική ενέργεια· η) θερμική ενέργεια των ωκεανών· θ) βιοενέργεια: όλη η βιώσιμη ενέργεια που παράγεται από τα εκλυόμενα στους χώρους υγειονομικής ταφής αέρια, από τα αέρια που παράγονται σε μονάδες επεξεργασίας λυμάτων και από τα βιοαέρια ή τα καύσιμα που παράγονται από εγκατα­ στάσεις παραγωγής ενέργειας από βιομάζα.
Με τον όρο “βιομάζα” νοείται το βιοαποικοδομήσιμο τμήμα των προϊόντων, απορριμμάτων και καταλοίπων από τη γεωργία (που περιέχουν φυτικές και ζωικές ουσίες) και τη δασοκομία και τις συναφείς βιομηχανίες, καθώς και το βιοαποικοδομήσιμο τμήμα των βιομηχανικών και αστικών απορριμμάτων και καταλοί­ πων· ι)
υδροηλεκτρική ενέργεια·
ια) ενεργειακή απόδοση σε έργα ανανεώσιμων πηγών ενέργειας.
(1) Εννοείται ότι η σύσταση του ΟΟΣΑ του 2012 εφαρμόζεται επίσης σε έργα που δεν είναι επιλέξιμα βάσει των εν λόγω χρηματοδοτικών όρων και προϋποθέσεων.
(2) Η μέγιστη προθεσμία αποπληρωμής για αυτοανυψούμενες εξέδρες που χρησιμοποιούνται στην εγκατάσταση ανεμογεννητριών είναι 12 έτη.